Publication: Magyar Közlöny
Issue: MK-2002-123 (Year: 2002, Number: 123)
Era: 1990-2004
Section: 243—246.; 29/1999. (X. 6.) AB határozat, ABH 1999. 294.,
Paragraph Index: 159

60. § (1) bekezdés]; továbbá az egyszerûsített felszámolási eljárásban az adós vagyonának, illetve be nem hajtott követeléseinek a hitelezõk közötti felosztásáról, valamint az adós megszüntetésérõl [Cstv. 63/A. § (1) bekezdés]. A Cstv. 6. § (2) bekezdése értelmében azokra az eljárási kérdésekre, amelyeket e törvény külön nem szabályoz, a Pp. rendelkezései — a polgári nemperes eljárás sajátosságaiból eredõ eltérésekkel — megfelelõen irányadóak. A bíróság tehát a Pp. 219. § (1) bekezdés d) pontja értelmében a felszámolási eljárásban hozott határozatait kézbesítés útján közli az érdekelt felekkel. Ehhez képest tesz kivételt a Cstv. indítvánnyal támadott 30. §-a, amikor az ötszáznál több hitelezõ esetén a feleknek hirdetményi kézbesítést ír elõ. Az Alkotmánybíróság áttekintette a hirdetményi kézbesítés más eljárásokban való szabályozását és megállapította, hogy az fõszabály szerint akkor alkalmazható, ha a fél

Source: https://magyarkozlony.hu/hivatalos-lapok/ee6da2c952e39a08dd5cce0d55f7c88c55158dce/dokumentumok/166f1baa82104a54f27b63d4d0b92095a3a9e25a/letoltes